Discussió:XXV Concurs de castells de Tarragona

message: En primer lloc, m'agradaria animar a tothom que ha editat o està editant aquest article a ampliar-lo més i aconseguir fer-lo Article de qualitat. Potser d'entrada sembla complicat, però entre tots els viquipedistes que editem articles sobre el món casteller podem arribar a aconseguir aquesta distinció (que, per cert, seria el primer Article de Qualitat sobre castells). A més, també és important discutir com creiem que ha de ser l'estructura i el contingut de l'article per tal de tenir un patró en la resta d'articles de concursos de castells. Som-hi doncs!
Per començar, hauríem de definir quines són les seccions que hauria de tenir l'article i quin contingut hi ha d'haver en cada una. Us proposo el que crec que hi hauria d'haver i amb l'ordre que penso que hauria d'anar:
1. Infotaula: 
* Hem de posar-nos en contacte amb l'organització del concurs perquè ens cedeixin el pòster oficial. Fa dos anys ja ho vaig fer i el responsable de comunicació me'n va enviar tres corresponents a l'edició del 2012 i de les dues anteriors. Amb el seu permís les vaig penjar a Commons, però finalment me les van eliminar. (no hi entenc gaire de llicències i aquestes coses...)
* Als paràmetres de data i plaça hi ha la informació duplicada, però de moment no sé com fer-ho.
* Penso que estaria bé canviar el paràmetre de "Màxim castell" per "Millors castells" (o "Màxims castells"), en plural, i posar-hi els tres millors. La qual cosa suposaria posar els tres millors castells de tots els articles de concursos. Cap problema.
* Potser també estaria bé crear un nou paràmetre: Temps (a l'estil de la , per exemple. I fins i tot es podria crear un altre nou paràmetre: Durada. En tot cas, si no estiguéssiu d'acord en crear aquests paràmetres, crec que és una informació que s'hauria d'explicar al cos de l'article.
2. Introducció:
* Ara crec que està força bé, pero pot millorar. Què creieu que hi falta?
COS DE L'ARTICLE
3. Antecedents:
* Parlar una mica (bastant per sobre) de les edicions anteriors del concurs, de l'últim concurs de castells (el del 2012 i l'últim Concurs7 de Torredembarra, que per cert, l'article encara no existeix), etc.
* Crear una subsecció anomenada "Temporada 2014", on també s'expliqués una mica algunes fites destacades per tal de contextualitzar el concurs. La secció que proposo seria molt semblant a la que vaig fer a III Gran Trofeu Jorba-Preciados.
4. Colles participants:
* Rànquing classificatori (important!). Taula amb les actuacions realitzades per cada colla per a la classificació prèvia al concurs. (http://www.concursdecastells.cat/ranquing-estrella)
També es podria crear un mapa amb la procedència de les colles participants.
5. Normativa:
Secció amb diverses subseccions. Podem seguir una mica l'ordre que es fa servir a la web del http://www.concursdecastells.cat. No necessàriament hi ha d'haver una subsecció per cada un d'aquests temes:
* Normes bàsiques
* Protocol de plaça
* Taula de puntuacions
* Protocol d'actualització
* Temps màxims
* Premis
* Jurat
* Sorteig i ordre d'actuació
* Ubicació a plaça
La normativa creieu que ha d'anar abans o després de la secció de concurs? Jo crec que ha d'anar abans.
6. Concurs:
Explicació dels castells fets per les colles, ronda a ronda. Aquesta és una secció important i hauria de ser una de les principals del cos de l'article.
* Diumenge 28 de setembre
* Dissabte 4 d'octubre
* Diumenge 5 d'octubre
7. Resultat / Classificació:
Taula amb el resultat de tots els castells intentats, tal qual com és ara.
* Penso, per això, que podríem trobar un color diferent pels intents desmuntats, ja que ara per ara es fa servir el mateix vermell per intents i intents desmuntats.
* Potser també podríem crear una petita plantilla (a l'estil de la plantilla "Circa", a la Viquipèdia en anglès) per als asteriscs que indiquen penalitzacions. De manera que, passant el cursos per sobre, s'especifiqués quin tipus de penalització té tal castell: 1 penalització (peu desmuntat), 1 penalització (sense aleta), 2 penalitzacions (dues rondes).
Per cert, una secció amb una sola subsecció cal que la tingui? En diríeu directament "Classificació"?
8. Estadística:
Secció tal qual és ara. S'hi pot afegir una gràfica de formatget segons els resultats dels castells (Vegeu: :Commons:Category:Castells contests statistics).
* Per castell
* Per colla (s'ha d'acabar). La taula sobrepassa l'amplada de la pantalla per la diversitat de construccions que es van fer. Es pot arreglar d'alguna manera o creieu que s'ha de quedar així?
Creieu que s'hi pot incloure alguna cosa més? Està bé així com és ara?
(Necessitaré ajuda a repassar els resultats, que de moment no em quadren.)
9. Mitjans de comunicació:
* Televisions, ràdios, diaris, etc. que van parlar de l'esdeveniment
* Mitjans de comunicació internacionals
10. Impacte:
Impacte econòmic i mediàtic. Etc...
11. Patrocinadors, organitzadors i col·laboradors:
Altres
* Aconseguir imatges dels castells, de la ubicació de les colles a plaça, etc.
* Venda d'entrades (problemes en la gestió de venda).
* Segur que em deixo coses. Digueu quines!
Com podeu veure, hi ha molts temes a tractar i bastanta feina a fer. Per tant, us agrairia que comentéssiu tot el que volgueu dir. Si ens posem d'acord i deixem clar com ho volem fer, serà més fàcil. Així doncs, us torno a animar a editar aquest article i a fer-lo complet del tot fins arribar ser un Article de Qualitat. Va, que som bons i entre tots ho farem possible. , , , , , , , , , ens hi posem?
Fem pinya viquipedista! :D --Catalaalatac 21:29, 7 oct 2014 (CEST)
replies: text: Pot estar bé, tot i que el principal problema que hi veig és el de fer un article de qualitat sobre un tema d'actualitat, en que realment estem fent un recull de fonts primàries i no tenim perspectiva històrica. O sigui, és difícil fer la setmana després del concurs un article que d'aquí cinc anys segueixi essent el que ha de ser un article de qualitat.

text: Personalment, veuria més viable fer un article bo o de qualitat amb un concurs dels anys 70 (o dels 90, o dels 30) que de la setmana passada.

text: Ara bé, naturalment, cadascú que treballi en el que vulgui, que això és un viqui.--Pere prlpz (disc.) 22:32, 7 oct 2014 (CEST)
replies: text: :En la mateixa línia del que diu , proposo que creem  els articles de les edicions del concurs que encara no en tenen i que en tot cas treballem fort en l'article genèric Concurs de castells de Tarragona per proposar-lo com a Article de Qualitat. --Jordi Gran (disc.) 22:59, 7 oct 2014 (CEST)
replies: text: :: Compateixo al 100% el comentari de . El primer article de qualitat podria ser el genèric Concurs de castells de Tarragona i ens cal crear articles per a les edicions que ens falten.--Jordiferrer (disc.) 12:22, 9 oct 2014 (CEST)
thread_title:  Fem més gran el concurs!